Az Oktatási és Szociális Bizottság 14 igen szavazattal, tartózkodás és ellenszavazat nélkül az alábbi határozatot hozta:

**171/2016. (VI.08.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága a „Javaslat a „Szombathely visszavár” felsőoktatási ösztöndíjpályázat kiírására” című előterjesztést megtárgyalta, és

* az „A” típusú pályázati felhívást az előterjesztés 1. számú melléklete szerinti tartalommal,
* a „B” típusú pályázati felhívást az előterjesztés 2. számú melléklete szerinti tartalommal,
* a „C” típusú pályázati felhívást az előterjesztés 3. számú melléklete szerinti tartalommal

az alábbi hiányszakmákkal és keretszámokkal hagyja jóvá:

|  |  |  |  |
| --- | --- | --- | --- |
| Hiányszakma | Keretszám (fő) | | |
| „A” típusú pályázat esetében | „B” típusú pályázat esetében | „C” típusú pályázat esetében |
| Óvodapedagógus, nemzetiségi óvodapedagógus (rendelet alapján) | 1 |  |  |
| Tanító (rendelet alapján) |  | 1 |  |
| Orvos (rendelet alapján) |  | 2 |  |
| Gépészmérnök (rendelet alapján) | 2 | 2 |  |
| Villamosmérnök (rendelet alapján) | 2 | 2 |  |
| Logopédus | 2 | 2 |  |
| Gyógypedagógus |  | 1 |  |
| Diplomás ápoló |  | 1 |  |
| Ápoló (rendelet alapján) |  |  | 2 |
| Szakápoló (rendelet alapján) |  |  | 2 |
| Egészségügyi asszisztens (rendelet alapján) |  |  | 2 |
| Egészségügyi szakasszisztens (rendelet alapján) |  |  | 2 |

1. A Bizottság felhatalmazza az Oktatási és Szociális Bizottság Elnökét, hogy a pályázati felhívásokat az Egészségügyi Szakmai Bizottság egyetértését követően aláírja.
2. A Bizottság felkéri az Egészségügyi, Kulturális és Koordinációs Irodát, hogy a pályázati felhívások rendelet szerinti megjelentetéséről gondoskodni szíveskedjék.

**Felelősök:** Rettegi Attila, a bizottság elnöke

/Mester Ágnes, az Egészségügyi, Kulturális és Koordinációs Iroda vezetője/

**Határidő:** 2016. június 30. (1-3. pont vonatkozásában)